Erik Gjems-Onstad

Erik-Ørn Gjems-Onstad () var ein norsk politikar, høgsterettsadvokat og innvandringsmotstandar.

 Liv og virke 
Erik Gjems-Onstad vart fødd i Oslo. Under andre verdskrigen deltok han i motstandarbeid, og vart høgt dekorert. Han deltok i Kompani Linge og stod bak Milorg i Trøndelag.

Gjems-Onstad vart vald inn på Stortinget for Anders Langes Parti (ALP) frå Akershus i 1973, som dåverande «nestkommanderende» for partiformannen Anders Lange. Han vart ekskludert frå partiet i 1976 då han anbefalte veljarane å stemme på Høgre ved stortingsvalet 1977, fordi ALP uansett ville få for lita oppslutning.

Sidan vart Gjems-Onstad kjend som forsvarsadvokat for fleire kjende norske høgreradikale og høgreekstreme personar. Han fremma ei rekkje klagemål på vegner av personar med tilknyting til det ny-nazistiske miljøet i Noreg. I ei årrekkje var han aktiv med debattartiklar i fleire aviser og tidsskrift. Han gav ut fleire bøker og publikasjonar, mellom anna bladet Nytt og kommentarer som starta opp i 1984.

Den tidlegare høgsterettsadvokaten var medlem av både Folkebevegelsen mot innvandring (FMI) og Pensjonistpartiet (PP), og sjølv såg han inga motsetning mellom FMI og PP. Ved kommunevalet i 2007 var han listetopp for Pensjonistpartiet i Asker.

I august 2007 uttalte han at «Norge er nordmenns fedreland» under ein valdebatt send i radioprogrammet NRK Østlandssendingen. Han fortsette med «Nordmenn er en nasjon innen den hvite rase. Mange tør ikke si det, men det er realiteten». I innslaget framstilte han Pensjonistpartiet som det mest innvandringskritiske partiet i landet. Pensjonistpartiet sin leiar truga straks med eksklusjon.NRK 21.08.2007: Truer med eksklusjon

 Anna 
Gjems-Onstad spelte seg sjølv i filmen Det grodde fram frå 1947.
Gjems-Onstad vart i 1939 noregsmeister på sykkel for junior. I 1967 tok han initiativet til sykkelrittet Den store styrkeprøven mellom Trondheim og Oslo der han sjølv deltok over eitt dusin gonger.

 Utgjevingar 
 1981: Psykologisk krigføring i Norge - DURHAM - hemmelige operasjoner mot tysk okkupasjonsmakt 1943-45
 1984: Dagbok fra Tanzania - u-hjelp uten mening
 1984: Dagbok fra Israel- reiser og tanker
 1985: Syd-Afrika i dag - boikott eller samarbeid
 1990: LARK Milorg i Trøndelag.
 1993: Krigskorset og St. Olavsmedaljen med ekegren
 1994: Myrdal-sakene
 1994: Psykologisk krigføring i Norge under Annen Verdenskrig 1940 - 45 Forsvarets skole i etterretnings- og sikkerhetstjeneste ISBN 82-90539-05-3

 Prisar og utmerkingar 

 1941: Honorary Member of The Most Excellent Order of the British Empire
 1942: Haakon VIIs 70 års medalje
 1944: St. Olavsmedaljen med eikegrein
 1945: Deltakarmedaljen 9. april 1940 - 8. mai 1945
 1945: The 1939-45 Star
 1945: Defence Medal
 1945: War Medal 
 1947: Krigskorset med sverd
 1978: Idrettsmerkestatuetten 
 1982: Vernedugleiksmedaljen

 Stortingskomitéar 
 1973–1977 medlem i Finanskomitéen
 1973–1977 medlem i Valkomitéen

 Kjelder 
 Artikkelen er opphavleg henta frå Wikipedia på bokmål

 Bakgrunnsstoff 
 http://www.imdb.com/title/tt0266601/
 Stortinget.no - biografi
 FMI sin biografiske presentasjon av Erik Gjems-Onstad 
 Opne brev om innvandring og innvandrarar frå Erik Gjems-Onstad 
 Myrdal-sakene 

Kategori:Norske offiserar
Kategori:Norske forfattarar
Kategori:Medlemmar av Kompani Linge
Kategori:Stortingsrepresentantar 1973-1977
Kategori:Norske advokatar
Kategori:Norske syklistar
Kategori:Politikarar frå Oslo
Kategori:St. Olavsmedaljen med eikegrein
Kategori:Æresmedlemmer av Order of the British Empire
Kategori:Nordmenn frå andre verdskrigen
Kategori:Stortingsrepresentantar frå FrP
Kategori:Pensjonistpartipolitikarar